  Виталий Пронин Удмуртстат та нуналъёсы шараяз тунсыко лыдпусъёсты. Сайтсы ивортэмъя, шаерысьтымы воргоронъёс сокем ик уг дырто вылэм семья кылдытыны: республикаямы котькудӥз ньылетӥез воргорон кузпалъяськемын ӧвӧл. Со пӧлысь ӝыныез - 20 аресысен 29 аресозь егитъёс. 12 сюрс пала кузпалъяськымтэ пиосмуртъёс - 30-34 аресозь, 20 сюрс казакпиос - 35 аресысен 59 арескозь. 6 процентэз пиосъёс люкиськемын, 3 процентэз пал кылемын.361 сюрс кузпалъяськем воргоронъёслы усе 364 сюрс бызем нылкышноос. Маин герӟаськемын таӵе югдур? Удмуртстатысь специалистъёс тазьы валэкто: юалляськонъёсы пыриськыкузы, воргоронэн кусыпъёссэс загсын юнматытэк улӥсь кышномуртъёс асьсэды быземын шуо, нош воргоронъёссы тае уг шараяло, асьсэды казакпиос радэ пырто. 16 аресысен воргоронъёс пӧлысь 66 процентэз асьсэды кышнояськемын шуыса пусъё, но таос пӧлысь 84 процентэз гинэ семья кылдытэмзэ паспортаз пусъем. Таин сэрен паймонэз ӧвӧл шаерамы вордскись нуныослэн ньыльмос люкетэзлэн атайтэк вордскемзылы.Елена Тугашова Теги: семья Удмуртстат  